|  |  |
| --- | --- |
| Logo_PRB | **ПРОКУРАТУРА НА РЕПУБЛИКА БЪЛГАРИЯ****ОКРЪЖНА ПРОКУРАТУРА ВРАЦА** |

ОКРЪЖНА ПРОКУРАТУРА ДО

Вх. № 519/2020 г. РЕГИОНАЛНА ЗДРАВНА

Гр. Враца, 16.03.2020 г. ИНСПЕКЦИЯ

 В Р А Ц А

 ДО

 РЕГИОНАЛНА ДИРЕКЦИЯ НА

 МИНИСТЕРСТВО НА

ВЪТРЕШНИТЕ РАБОТИ

В Р А Ц А

ДО

ТЕРИТОРИАЛНА ДИРЕКЦИЯ

НАЦИОНАЛНА АГЕНЦИЯ ПО

ПРИХОДИТЕ /ОФИС ВРАЦА/

ВЕЛИКО ТЪРНОВО

ДО

КОМИСИЯ ЗА ЗАЩИТА

НА ПОТРЕБИТЕЛИТЕ

МОНТАНА /ОФИС ВРАЦА/

 В Окръжна прокуратура, гр. Враца е образувана преписка по указания на Върховна административна прокуратура и конкретни указания на Апелативна прокуратура, гр. София за проверка спазването на изискванията на Закона за лекарствените продукти в хуманната медицина /ЗЛПХМ/ свързани с реда и организацията на работа на аптеките и цените на лекарствените продукти в условията на обявеното извънредно положение.

 Като взех предвид правомощията на Регионална здравна инспекция /РЗИ/ по чл.268, ал.2 ЗЛПХМ, по чл.191 и сл. Закона за защита на потребителите /ЗЗП/ и чл.110 Данъчно-осигурителен процесуален кодекс /ДОПК/ и на основание чл.145, ал.1, т.3 Закона за съдебната власт /ЗСВ/ ВЪЗЛАГАМ комплексна проверка на Регионална здравна инспекция, гр. Враца, Комисия за защита на потребителите, гр. Монтана, Областна дирекция на МВР, гр. Враца, ТД на НАП /офис Враца/ и на представители на съответните общински администрации:

Проверките да се извършат в област Враца, чрез непосредствен контрол, при който да се установи:

1.Длъжностните лица при Регионалните здравни инспекции да установят броя на аптеките, дрогериите и свързаните с тях складове за търговия на едро на територията на съответните общини. Чрез случаен принцип от горепосочените обекти, да се извърши контрол на дейностите, извършвани в съответните звена за търговия на едро /складовете/, аптеките и дрогериите в обхват следните режими :

- разрешителен – за всички лекарства и медицински изделия, които се употребяват в страната с оглед на гарантиране на качество, безопасност и ефикасност на продуктите

- регистрационен – за всички стоки, имащи значение за здравето на населението, като добавки към храненето, санитарни материали и др.

- лицензионен – за всички фармацевтични обекти се изисква те да бъдат лицензирани – производители, търговци на едро, аптеки и дрогерии;

- **финансов, вкл. ценови – за формирането на цените на лекарствата;**

- счетоводно отчетен – за отчитане на приходните и разходни операции, формирани остатъци и счетоводно отчитане на дейността;

- данъчен – за дължимите данъци и такси

При констатация за допуснати сериозни слабости и нарушения на нормативните документи да се съставят актове, респ. да се издадат наказателни постановления.

При необходимост да се сезира главния държавен здравен инспектор и директора Изпълнителната агенция по лекарствата, който упражнява пряк контрол върху качеството, безопасността и ефикасността на лекарствата в процеса на разрешаване за употреба и за срока на разрешението, дейностите на производители, вносители, търговците на едро и дребно с лекарства.

2.Длъжностните лица от Комисията за защита на потребителите да установят има ли случаи на неправомерно и нерегламентирано завишение на цените.

Следва да се съобрази обстоятелството, че в съответните обекти се получават услуги/*параграф 13 т.14 ДРЗЗП/*  и лицата предоставящи такива са длъжни да предлагат на потребителите само безопасни услуги/*чл.69 ал.1 вр.чл.70 ал.1 вр.чл.74 ал.1 ЗЗП/*. В тази насока и при налични констатации следва да се реализират правомощията на съответните РД на КЗП по чл.165 ал.3 т.5 ЗЗП , правата и контрол и санкциите по чл.191 ал.1 и ал.2, чл.233 ал.1 и ал.2 от закона, както и налагането на ПАМ по чл.86 ЗЗП. При издаване на ИАА или ОАА да се прилага нормата на чл.60 и чл.73 от АПК.

3.Длъжностните лица при съответните ТД на НАП да извършат контрол на дейностите, извършвани в съответните звена за търговия на едро /складовете/, аптеките и дрогериите в обхване следните режими :

- финансов, вкл. ценови – за формирането на цените на лекарствата;

- счетоводно отчетен – за отчитане на приходните и разходни операции, формирани остатъци и счетоводно отчитане на дейността;

- данъчен – за дължимите данъци и такси

4. Органите на общинските администрации, при констатиране на нарушения на изискванията на Наредбите, приети и издадени от общинските съвети, да се стартират административно-наказателни производства със съставяне на актове за установяване на административно нарушение по реда на Закона за административните нарушения и наказания, при спазване на правилото на чл.33, ал.2 ЗАНН.

5.Органите на МВР да преценят всеки конкретен случай на нарушение, с оглед данни за престъпление от общ характер.

Проверката да се извърши в периода на обявеното извънредно положение, т.е. до 13.04.2019 г.

За извършената проверка да се изготви доклад, в който да се посочат броя на извършените проверки, констатираните нарушения, съставените актове за установяване на нарушения и издадените наказателни постановления, заповеди за налагане на принудителни административни мерки, броя на уведомленията и на други контролни органи и броя на констатираните данни за престъпления.

**По време на проверката да се изпраща ежедневна информация по ел.поща на Окръжна прокуратура с данни за броя на извършените проверки и установените нарушения.**

Моля доклада да бъде изпратен в Окръжна прокуратура, гр. Враца до 15.04.2020 г. по ел. поща с приложение на издадените актове.

 ПРОКУРОР: п

 / Н. Лалов/

 ПРОКУРОР: п

 / В. Вътов /